
2016 елның 1 яртыеллыгында Татарстан Республикасы берләштерелгән бюджетына салым һәм салым булмаган керемнәр 108,8 млрд. сум тәшкил итә, кире кайтарылмый торган түләүләрне дә исәпкә алып, алары – 121,3 млрд. сум. Татарстан Республикасы берләштерелгән бюджеты чыгымнары –113,8 млрд. сум. Барлык салым түләүләреннән гомуми килер – 209,3 млрд. сум.

Бу хакта бүген Татарстан Республикасы Президенты Рөстәм Миңнеханов Татарстан Республикасы финанс, казначылык һәм салым органнарының республика киңәшмәсендә хәбәр итте.

Киңәшмәне барлык мунициципаль районнар белән видеоконференцэлемтә режимында Татарстан Республикасы Хөкүмәте Йортында Татарстан Республикасы Президенты Рөстәм Миңнеханов уздырды. Төп мәсьәлә - 2016 елның 1 яртыеллыгында Татарстан Республикасы берләштерелгән бюджеты үтәлеше йомгаклары һәм 2016 елның азагына кадәр Татарстан Республикасы финанс, казначылык һәм салым органнарының бурычлары.

Рөстәм Миңнеханов билгеләп үткәнчә, беренче яртыеллыкта төп макроикътисадый күрсәткечләр 2015 елның шул чоры белән чагыштырганда бераз үскән. Сәнәгать җитештерүе индексы (ИПП) – 103,2%ка, авыл хуҗалыгы продукциясе күләме – 101,7%ка, төзелеш эшләре үсеше темплары– 103,9%ка һәм башкалар.

Бүген уңай динамика сакланышын тәэмин итәргә, икътисад үсешенең резервларын табарга, предприятиеләрнең нәтиҗәле эшчәнлеген тәэмин итәргә кирәк, диде ул.

Рөстәм Миңнеханов шулай ук хәбәр иткәнчә, 2016 елның 5 ае йомгаклары буенча республика предприятиеләренең 25%ы диярлек 18 млрд. сум күләмендә зыянга эшләде, үткән елның шул чорына карата 4 млрд. сумга үсеш.

Моннан тыш, 700дән артык оешма һәм предприятие банкротлык процедурасында, ел башыннан бирле 50 предприятиегә арткан. Якын киләчәктә бу бюджет килеренә тискәре йогынты ясарга мөмкин. Рөстәм Миңнеханов Татарстан Республикасы Хөкүмәтенә бу мәсьәләгә аерым игътибар итәргә кушты.

Аннары, ул физик затлар керемнәренә салым җыю буенча кайбер районнарның артта баруын билгеләп үтте.

Салым бурычларына килгәндә исә, бу мәсьәлә буенча без аерым киңәшмә уздырдык, диде Рөстәм Миңнеханов. 1 июльгә салым бурычлары 7,2 млрд. сум тәшкил итә.

2016 елның 1 яртыеллыгында Татарстан Республикасы берләштерелгән бюджеты үтәлеше йомгаклары һәм 2016 елның азагына кадәр Татарстан Республикасы финанс, казначылык һәм салым органнарының бурычлары турында Татарстан Республикасы буенча Федераль салым хезмәте идарәсе җитәкчесе Марат Сафиуллин чыгыш ясады.

2016 елның 1 яртыеллыгында Татарстан Республикасы берләштерелгән бюджетын үтәү йомгаклары һәм 2016 ел азагына кадәр республиканың финанс системасы органнарының бурычлары турында финанс министры Радик Гайзатуллин республика киңәшмәсендә сөйләде.

Киңәшмәдә Россия Финанс министрлыгының бюджетара мөнәсәбәтләр департаменты директоры Лариса Ерошкина да катнашты.
Дәүләт хакимияте һәм җирле үзидарә органнарының бердәм "Рәсми Татарстан" порталы